The Beatles Christmas Album

***[[The Beatles]] Christmas Album*** (Apple SBC 100), eller i UK ***From Then To Us*** (Apple LYN 2154), utkom som fanklubbutgivelse 18. desember 1970. Etter innspillingen av Abbey Road var det ikke mulig å samle «The Fab Four» om nye prosjekter som assosierte dem med gruppa. Dermed ble det bestemt at plateselskapet kunne samle alle de tidligere års julehilsener til Beatlesfanklubbene i USA og Storbritannia, som kun hadde vært på flexiplater med elendig lyd på en ordinær LP-plate..

## The Official Beatles Fan Club
**The Beatles' Christmas Record* (5:00). Innspilt 20. oktober 1963, utgitt 6. desember 1963. Basement studio. Dick James Music.
**Another Beatles Christmas Record* (4:05). Innspilt 26.-28. oktober 1964, utgitt 18. desember 1964. Basement studio. Dick James Music.
**The Beatles Third Christmas Record* (6:26). Innspilt 19. oktober 1965, utgitt 17. desember 1965. Abbey Road Studios
**Pantomime. Everywhere It's Christmas. The Beatles Fourth Christmas Record* (6:40). Innspilt 25. november 1966, utgitt 17. desember 1966. Abbey Road Studios
**Christmas Time Is Here Again* (6:10). Innspilt 28. november 1967, utgitt 15. desember 1967. Abbey Road Studios
**The Beatles 1968 Christmas Record* (7:55). Innspilt hver for seg høsten 1968, utgitt 20. desember 1968. Diverse opptakssteder.
**The Beatles Seventh Christmas Record* (7:42). Innspilt hver for seg høsten 1969, utgitt 19. desember 1969. Diverse opptakssteder.

Fra enkle hilsener og tradisjonelle julesanger («Good King Wenceslas», «Rudolph the Red-nosed Reinder» og «Jingle Bells»), barnesanger («Happy Birthday», «Can You Wash Your Father's Shirt» og «Jack McCreggor») og parodier på egne komposisjoner («Yesterday»), kom The Beatles i 1966 og 1967 til selv å lage spesielle refrengaktige julesanger, sketsjer og dramatiseringer. De siste to årene, 1968 og 1969 laget de hver sine hilsener opplesing av små historier.For 1968 tok George med seg den amerikanske komikeren og ukulelespilleren Tiny Tim med på sin seksjon. Slik lyder Johns innslag i 1968.

Once upon a time there were two Balloons called jock and Yono. They were stricktly in love bound to happen in a million years. They were together, man. Unfortunatimetable they seemed to have previous experience, which kept calling them one way or another. You know how it is. But they battled on against overwhelming oddities, including some of their beast friends, being n love they cloung together even more, man, but some of the poisonessmonster of outrated buslodedshitthrowers did stick slightly and they occasionally had to resort to the drycleaners. Luckily this did not kill them and they weren't banned from the Olympic Games. They lived opefully ever after, and who could blame them?


## Bootlegutgivelser

De ordinære fanklubbutgivelsene var ikke gjort spesielt godt kjent, men albumet var faktisk tilgjengelig fra fanklubborganisasjonene helt til disse ble oppløst i 1972. Senere har albumet utkommet som piratplater. I Norge solgtes blant annet en bootlegutgivelse som var en nøyaktig kopi av den amerikanske utgivelsen, fra plateetiketten med det kjente eplet til selve omslaget.

Andre selskaper laget sin egen vri gjennom å skape inntrykk av at utgivelsen var legitim ved å gi albumet ny tittel og annerledes omslag: 
**Christmas Reflections*. Desert Vibrations Heritage Series HSRD-SP1
**Happy Michaelmas*. Adirondack Group AG-8146

Da Richy Records i 1983 annonserte en gjenutgivelse av *Happy Michaelmas*, og forsøkte å referere til denne som en lovlig utgivelse, brakte Apple Records og EMI saken inn for retten. EMI vant på alle punker da saken kom opp i 1984.

## Referanser


## Kilder
*Beatles Unlimited Magazine BU 17 & BWG 7. Nov/Dec 1977. [Gjengir ord for ord alt som blir sagt og sunget på alle juleplatene.]
*Harry Castleman & Walter J. Podrazik: *All Together Now. The First Complete Beatles Discography 1961-1975*. Ballantine Books. New York 1976. ISBN 0-345-25680-8-595
*Walter J. Podrazik & Harry Castleman: *The Beatles Again?* Pierian Press. Michigan 1977. ISBN 0-87650-089-0
*Walter J. Podrazik & Harry Castleman: *The End of The Beatles?* Pierian Press. Michigan 1985. ISBN 0-87650-162-5

## Eksterne lenker
*